ไฟแนนซ์ทูเดย์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

qq...ควันหลงบรรยากาศงานเลี้ยงต้อนรับ “จักรมณฑ์ ผาสุกวนิช” ประธานกรรมการ ธนาคารซีไอเอ็มบี ไทย เมื่อค่ำคืนวันที่ 17 ก.พ. ที่ห้องนภาลัยบอลรูม โรงแรมดุสิตธานี เป็นไปอย่างอบอุ่น 
qq...“หม่อมอุ๋ย” ม.ร.ว.ปรีดิยาธร เทวกุล อดีตผู้ว่าการธนาคารแห่งประเทศไทย ยืนตักอาหารว่างเคียงข้างกับ “ปรีชา อุ่นจิตติ” กรรมการธนาคารซีไอเอ็มบี ไทย สองคนนี้เค้าเป็นเพื่อนร่วมรุ่นกันที่ธรรมศาสตร์ ส่วน ทนง พิทยะ อดีตรมว.คลัง ยืนจ้อกับ “ณรงค์ชัย อัครเศรณี” อร่อยเหาะ 
qq...งานนี้เหมือนงานรวมรุ่นศิษย์เก่าทหารไทย เพราะคนมาให้กำลังใจ ประธานเจ้าหน้าที่บริหาร ธนาคารซีไอเอ็มบี ไทย “สุภัค ศิวะรักษ์” ไม่น้อยหน้าประธานคนใหม่เลยนะเนี่ย ทั้งซี้เก่า “ปราการ ทวิสุวรรณ” “จุลกร สิงหโกวินทร์” ที่เคยนั่งประธานกรรมการบริหาร ธนาคารทหารไทย แต่ตอนนี้พักงานแบงก์ออกไปทำธุรกิจส่วนตัว 
qq...ส่วน “สถิตย์ ลิ่มพงศ์พันธุ์” ปลัดกระทรวงการคลัง และประธานกรรมการธนาคารกรุงไทย นั้นมาเพราะสนิทกันกับสุภัคสมัยที่ได้ร่วมงานในทหารไทย สถิตย์เล่าว่า ถึงจะเป็นช่วงเวลาสั้นๆ แต่ก็เป็นช่วงเวลาที่ดีที่สุด แหม...หวานเสียไม่มี พูดเหมือนกำลังร้องเพลงของบอย ป๊อดอย่างไงอย่างงั้น 
**หลังผ่านช่วงเวลาชื่นมื่น ซีไอเอ็มบีคงต้องเจองานหิน เพราะจากการที่กระจิบข่าวได้ไปสัมผัส ธนาคารซีไอเอ็มบีถึงมาเลเซีย ต้องอึ้งกับเป้าที่สาขาได้รับ สาขาที่อยู่ใจกลางเมือง ต้องขยายฐานลูกค้าในปีนี้จากหลักหมื่นเป็นหลักแสนราย หรือเติบโตหลายพันเปอร์เซ็นต์ ผู้จัดการสาขายอมรับงานภารกิจท้าทายมาก แต่ผลตอบแทนก็ยั่วใจ เฉพาะโบนัสปีที่ผ่านมาก็ 3 เดือน ยังไม่รวมรางวัลไปเที่ยวต่างประเทศอีก เรียกว่าเป็นสังคมแบบงานหนักจ่ายงาม 
**เกิดมาเป็นธนาคารกรุงเทพต้องทำใจ ไม่ว่าม็อบไหนก็ชอบแวะเวียนปูเสื่อกินข้าวเที่ยงหน้าสำนักงานใหญ่ สีลม เป็นประจำ
qq...วันนี้ คุณต่อปิยะ ซอโสตถิกุลผู้ช่วยผู้จัดการใหญ่ ธนาคารกรุงเทพ ที่รอรับม็อบเสื้อแดง นั่งยันนอนยัน ไม่มี้ ไม่มี พนักงานในฝ่ายลางานซักกะคน ทุกคนยังประจำการปกติ อ๊ะ อ๊ะ ... คุณต่อมั่นใจเกินไปอ๊ะปล่าว เพราะที่ได้ยินมาพนักงานเค้าเมาท์กันสนุกทั้งในห้องน้ำ ลิฟต์ ทางเดิน มันไม่ใช่อย่างนี้นี่น่า
qq...ส่วนผู้บริหารทั้งคุณโทนี่ชาติศิริ โสภณพนิช กรรมการผู้จัดการใหญ่ และบอสชาตรี โสภณพนิช ประธานกรรมการ ยังมาทำงานตามปกติ ม็อบมา 10 โมง แต่ผู้บริหารทุกคนเตรียมพร้อมเข้าแบงก์มาทำงานกันแต่เช้าสบายบรื๋อ